Akcipitroj

Akcipitroj de la genro Accipiter estas tagaj rabobirdoj. Ties familia proksimeco kun agloj, aliaj akcipitroj de aliaj genroj kaj eĉ kun Malnovmondaj vulturoj estas rimarkinda. Tamen la rilato kun falkoj estas ne tiom proksimeca. Kaj Strigoj aŭ Novmondaj vulturoj estas sufiĉe malproksimaj.

Tiu genro povas esti laŭ anatomio distingata de siaj parencoj pro manko de porkorakoida forameno. Du malgrandaj kaj aberaciaj specioj kutime situantaj tie posedas grandan prokorakoidan foramenon kaj estas distingaj ankaŭ rilate al la sekvenco de DNA. Tio povus garantii disigon en la malnova genro Hieraspiza.Olson (2006)

Akcipitroj de la genro Accipiter estas sveltaj rabobirdoj adaptitaj al vivo en arbaro kaj lokoj kie estas tro da vegetaro. Tiel iliaj flugiloj estas adaptitaj al manovro en tiu medio: relative mallongaj, larĝegaj kaj rondformaj. Male, ili havas longan voston por stiri direkton rapide. La fingroj estas povegaj por kapti predon kaj la beko hokoforma por disŝiri ĝin. La inoj estas pli grandaj ol la maskloj.

Tiuj birdoj estas agresemaj. Ili ĉasas per rapida ekflugo de gvatejo kiam ili vidas predon tute neatendantan atakon. Pro tiuj rapideco kaj agresemo foje akcipitroj vundiĝas kontraŭ branĉoj aŭ bastonoj, foje nur en plumaro, sed foje ankaŭ en ostoj kio povas malhelpi vivtenon kaj kaŭzi postan morton de la akcipitro. La kutima flugmaniero estas serio de flugilfrapadoj kaj posta glisado.

Multaj el tiuj specioj estas migrantaj, aliaj loĝantaj birdoj. Dum migrado videblas granda nombro da birdoj. Aliaj vivas ĉu solaj ĉu popare ene de arbaroj aŭ proksime de ties bordoj. Estas esceptoj kaj kelkaj specioj adaptiĝis vivi en arboj de terkulturita kamparo aŭ eĉ de urbaj aŭ ĉeurbaj zonoj.

 Specioj de la genro Accipiter 
 Akcipitro Accipiter gentilis
 Nizo Accipiter nisus
 Grizventra akcipitro, Accipiter poliogaster
 Kresta akcipitro, Accipiter trivirgatus
 Grizkapa akcipitro, Accipiter griseiceps
 Ruĝbrusta akcipitro, Accipiter toussenelii
 Afrika akcipitro, Accipiter tachiro
 Ĉina akcipitro, Accipiter soloensis
 Francesa akcipitro, Accipiter francesiae
 Anjuana akcipitro, Accipiter francesiae pusillus
 Punktovosta akcipitro, Accipiter trinotatus
 Helgriza akcipitro, Accipiter novaehollandiae
 Aŭstralia akcipitro, Accipiter fasciatus
 Kristnaskinsula akcipitro, Accipiter (fasciatus) natalis
 Nigradorsa akcipitro, Accipiter melanochlamys
 Blankagorĝa akcipitro, Accipiter albogularis
 Fiĝia akcipitro, Accipiter rufitorques
 Novkaledonia akcipitro, Accipiter haplochrous
 Moluka akcipitro, Accipiter henicogrammus
 Helgrizkapa akcipitro, Accipiter poliocephalus
eta|Ŝikro (A. badius) kun lacerto (Calotes) en Hajderabado
eta|dekstra|Aŭstralia akcipitro (A. fasciatus), Kurwongbah (Kvinslando)
 Novbritia akcipitro, Accipiter princeps
 Blankanigra akcipitro, Accipiter melanoleucus
 Hensta akcipitro, Accipiter henstii
 Mejera akcipitro, Accipiter meyerianus
 Brunflanka akcipitro, Accipiter castanilius
 Nikobara akcipitro, Accipiter butleri
 Mallongkrura akcipitro, Accipiter brevipes
 Ardezdorsa akcipitro, Accipiter luteoschistaceus
 Imita akcipitro, Accipiter imitator
 Ruĝecfemura akcipitro, Accipiter erythropus
 Malgranda akcipitro, Accipiter minullus
 Japana akcipitro, Accipiter gularis
 Nana akcipitro, Accipiter nanus
 Ruĝeckola akcipitro, Accipiter erythrauchen
 Brunkola akcipitro, Accipiter cirrocephalus
 Longfingra akcipitro, Accipiter brachyurus
 Rozbrusta akcipitro, Accipiter rhodogaster
 Madagaskara akcipitro, Accipiter madagascariensis
 Ovampa akcipitro, Accipiter ovampensis
 Ruĝecbrusta akcipitro, Accipiter rufiventris
 Ŝikro, Accipiter badius
 Superokula akcipitro, Accipiter superciliosus – povus aparteni al Hieraspiza
 Kolumakcipitro, Accipiter collaris – povus aparteni al Hieraspiza
 Striakcipitro, Accipiter striatus
 Blankabrusta akcipitro, Accipiter chionogaster
 Senmarka akcipitro, Accipiter ventralis
 Brunfemura akcipitro, Accipiter erythronemius
 Kupera akcipitro, Accipiter cooperii
 Gundlaĉa akcipitro aŭ Kuba akcipitro, Accipiter gundlachi
 Dukolora akcipitro, Accipiter bicolor
 Ĉilia akcipitro, Accipiter (bicolor) chilensis
 Besro aŭ Hindia akcipitreto, Accipiter virgatus

Oni vidis ekzempleron de Accipiter la 12an de marto 1994 sude de la montopinto Camiguin en Filipinoj, kies specio ne estas konata. Ĝi povus esti nepriskribita taksono, sed plej verŝajne ne; ĝi povus esti simple vaganto de konata specio.Balete et al. (2006), Heaney & Tabaranza (2006)

 Notoj 

 Referencoj 
  (2006): An Annotated Checklist of the Birds of Camiguin Island, Philippines. Fieldiana Zoology, New Series 106: 58–72. DOI:10.3158/0015-0754(2006)106[58:AACOTB]2.0.CO;2 HTML abstract
  (2006): Mammal and Land Bird Studies on Camiguin Island, Philippines: Background and Conservation Priorities. Fieldiana, New Series 106: 1-13. DOI:10.3158/0015-0754(2006)106[1:MALBSO]2.0.CO;2 HTML resumo
  (2006): Reflections on the systematics of Accipiter and the genus for Falco superciliosus Linnaeus. Bulletin of the British Ornithologists' Club 126: 69-70. PDF plena teksto 

Kategorio:Akcipitroformaj
Kategorio:Akcipitredoj
Kategorio:Birdoj de Azio
Kategorio:Birdoj de Afriko
Kategorio:Birdoj de Ameriko
Kategorio:Birdoj de Eŭropo
Kategorio:Birdoj de Oceanio